शुक्र ग्रह - ज्योतिष

शुक्र ग्रह:- 

शुक्र ग्रह को काम व सुख के कारक ग्रह माने जाते हैं। कुंडली में शुक्र की स्थिति का आकलन कर के ही ज्योतिष ज्योतिष जातक के सुख व संपन्न तथा प्रेम की गणना करते हैं। जातक के जीवन में प्रेम की कितना व कब आएगा इसकी जानकारी मिलती है। शुक्र ग्रह सौर मंडल में सूर्य के बाद दूसरा ग्रह है और यह चंद्रमा के बाद रात में चमकने वाला दूसरा ग्रह है। शुक्र (Venus) आकार व द्रव्यमान में पृथ्वी के समान ही है और इसे अक्सर पृथ्वी की बहन या जुड़वा के तौर पर वर्णित किया जाता है।

## वैदिक ज्योतिष में शुक्र ग्रह का महत्व
वैदिक ज्योतिष में शुक्र ग्रह को एक शुभ ग्रह माना गया है। इसके प्रभाव से व्यक्ति को भौतिक, शारीरिक और वैवाहिक सुखों की प्राप्ति होती है। इसलिए ज्योतिष में शुक्र ग्रह को भौतिक सुख, वैवाहिक सुख, भोग-विलास, शौहरत, कला, प्रतिभा, सौन्दर्य, रोमांस, काम-वासना और फैशन-डिजाइनिंग आदि का कारक माना जाता है। शुक्र वृषभ और तुला राशि का स्वामी होता है और मीन इसकी उच्च राशि है, जबकि कन्या इसकी नीच राशि कहलाती है। शुक्र को 27 नक्षत्रों में से भरणी, पूर्वा फाल्गुनी और पूर्वाषाढ़ा नक्षत्रों का स्वामित्व प्राप्त है। ग्रहों में बुध और शनि ग्रह शुक्र के मित्र ग्रह हैं और तथा सूर्य और चंद्रमा इसके शत्रु ग्रह माने जाते हैं। शुक्र का गोचर 23 दिन की अवधि का होता है अर्थात शुक्र (Venus) एक राशि में क़रीब 23 दिन तक रहता है।

## ज्योतिष के अनुसार शुक्र ग्रह का मनुष्य जीवन पर प्रभाव
सबसे पहले बात करते हैं कि शुक्र का मानव शरीर की संरचना पर क्या प्रभाव पड़ता है। ज्योतिष के अनुसार शुक्र ग्रह जिस जातक की कुंडली में लग्न भाव में विराजमान होता है वह जातक रूप-रंग से बेहद सुंदर व आकर्षक होता है। जातक का व्यक्तित्व विपरीत लिंग के जातकों को अपनी ओर आकर्षित करता है। जातक स्वभाव से वह मृदुभाषी होता है। लग्न में शुक्र (Venus) का होना जातक का कला के क्षेत्र में रूचि पैदा करता है।

ज्योतिष के मुताबिक शुक्र यदि कुंडली में प्रभावी व मजबूत स्थिति में हैं तो जातक का प्रेम व वैवाहिक जीवन को सुखमयी रहता है। यदि आपकी कुंडली में शुक्र मजबूत हैं तो आप अनुभव किए होंगे कि आपका प्रेम पक्ष काफी अच्छा है। यदि आप विवाहित हैं तो आप अपने वैवाहिक जीवन को देख ही रहे होंगे। शुक्र पति-पत्नी के बीच प्रेम की भावना को बढ़ाता है तो वहीं प्रेम करने वाले जातकों के जीवन में रोमांस में वृद्धि करता है। जातक भौतिक जीवन में रूचि रखता है।

यदि जातक की कुंडली में शुक्र (Venus) कमजोर स्थिति में या किसी क्रूर ग्रह के साथ प्रतिकूल स्थिति में बैठा हो तो ऐसे में जातकों को परिवार व प्रेम के मोर्चे पर परेशानियों का सामना करना पड़ता है। शुक्र के कमजोर होने से जातक कम रोमांटिक हो सकता है। इसके साथ ही आपका प्रेम जीवन उतार-चढ़ाव से गुजरता है हो वहीं पती-पत्नि के बीच मतभेद होते रहते हैं। अकारण ही विवाद होता है। इसके साथ ही वह भौतिक सुख को भोग नहीं पाता है।

## शुक्र ग्रह का प्रत्येक भाव में प्रभाव
**प्रथम भाव में स्थित शुक्र का फल**

प्रथम भाव में शुक्र स्थित होने के कारण आप का स्वरूप सुंदर होगा। आप कीर्तिमान और तेजस्वी होंगे। आपका रंग गोरा हो सकता है। आपका शरीर स्वस्थ्य और निरोगी होना चाहिए। आप दीर्घायु होंगे। आप स्वच्छता के साथ रहने वाले और कपडों के शौकीन होंगे। आप गायन, वादन और चित्रकला के भी शौकीन होंगे। आपके पास आभूषण भी पर्याप्त मात्रा में होने चाहिए।आप राजाओं जैसे प्रतापी, कुलभूषण और पराक्रमी होंगे। कामक्रीडा और विलासिता में आपकी रुचि अधिक होगी। आपको अधिक वाचालता पर नियंत्रण रखना होगा। आपको कुत्तों और सींग वाले जानवरों से भय रह सकता है। फिर भी आप दीर्घायु होंगे। आप कवि, नाटककार, उपन्यासकार, गायक और चित्रकार भी हो सकते है। आप एक यशस्वी व्यक्ति होंगे।आप विनम्र सुशील और धर्मात्मा स्वभाव के होंगे। आप शिल्पकला में निपुण और काव्य शास्त्र परिशीलन में आनंद लेने वाले व्यक्ति होंगे। आप शुभ वचन बोलने वाले, उपदेशक, आनंदी और स्नेह युक्त स्वभाव के होंगे। आपका आदर करने वाले लोग भी मॄदु स्वभाव के होंगे। आप अनेक कलाओं में कुशल, सभी कामों में चतुर, सर्वप्रिय, विद्वान और गणितज्ञ होंगे।-

**द्वितीय भाव में स्थित शुक्र का फल**

दूसरे भाव में शुक्र होने के कारण आप का मुखमंडल शोभायमान होगा। आपके दांत भी सुंदर और आकर्षक होंगे। आप बुद्धिमान और मृदुभाषी व्यक्ति हैं। आप स्वभाव से मिलनसार और नीतिपूर्ण बातें करने वाले हैं। आप कुशाग्रबुद्धि और धार्मिक भावनाओं से परिपूर्ण हैं। आप कई प्रकार की विद्याओं को जानने वाले होंगे। आप परंपरागत और कुल के देवी देवताओं को मान्यता देते हैं। वस्त्र और धन से आपका भंडार भरा रहेगा।आप विद्वान, यशस्वी, गुरुभक्त, बन्धुमान्य, राजाओं द्वारा पूजित और कृतज्ञ व्यक्ति होंगे। दान पुण्य आदि कार्यों में आपकी गहरी रुचि होगी। आप धर्म, नम्रता, सौंदर्य, दया और परोपकार आदि गुणों से परिपूर्ण होंगे। सदाचार युक्त चरित्र होने पर आपका उज्ज्वल यश दूर-दूर तक फैलेगा। आप चांदी, सीसा, रत्नो आदि के व्यापार के अलावा किसी विशेष गुण या विद्या के माध्यम से भी धन कमा सकते हैं।उत्तम और स्वादिष्ट भोजन आपको खाने को मिलता रहेगा। आप विभिन्न प्रकार के खेलों और मनोरंजन के कार्यक्रमों में भाग लेंगे। लेकिन आप विलासी प्रकृति के हो सकते हैं। हांलाकि इसी गुण के कारण आप स्त्रियों के प्रिय बने रहेंगे। सौंदर्य सम्पन्न लोगों और वस्तुओं से आपका रिश्ता जुडा रहेगा। आपको उत्तम वाहनों के साथ-साथ उत्तम वस्त्र, अलंकार और धन की भी प्राप्ति होती रहेगी।

**तृ्तीय भाव में स्थित शुक्र का फल**

तीसरे भाव में शुक्र होने के कारण आप उत्साह से भरे रहेंगे। आप विनम्र, आनंदी और व्यवहार कुशल व्यक्ति हैं। घूमना फिरना आपको बहुत पसंद होगा। आपकी वाणी मधुर होनी चाहिए। आपको कई कलाओं और कई भाषाओं का ज्ञान होना चाहिए। आप किसी पर आगे से हमला नहीं करते लेकिन अपनी सुरक्षा की चिंता आप हमेशा करते हैं। आप जो संकल्प लेते हैं उसमें सफल होते हैं।आप कवि, गायक या चित्रकार हो सकते हैं। आप एक विद्वान व्यक्ति हैं। पढनें में आपकी अच्छी रुचि है। आप भाग्यवान और सम्पन्न व्यक्ति होंगे। आप धन-धान्य से युक्त, निरोगी, प्रतापी और राजाओं या सरकार से जुडे व्यक्तियों द्वारा पूज्य हो सकते हैं। उम्र के उनत्तीसवें वर्ष में आपको अच्छा धनलाभ होगा। आपके पर्याप्त संख्या में भाई-बहन होते हैं लेकिन संतान की संख्या कम होती है।आपको भाइयों मित्रों और पडोसियों से अच्छी मदद मिलती है। यात्राओं के खूब मौके मिलेंगे। आप किसी विभाग के प्रमुख हो सकते हैं। यदि कभी क्रोध आए तो उस पर नियंत्रण पाने की कोशिश करें और परेशानियों के समय अधिक निराश न हों। आपके विवाह में कुछ व्यवधान आ सकते हैं या वैवाहिक जीवन में कुछ विसंगतियां रह सकती हैं। हांलाकि विवाह के पश्चात ईमानदार रहने पर यह परेशानी कम होती है।

**चतुर्थ भाव में स्थित शुक्र का फल**

चौथे भाव में स्थित शुक्र अधिकांश मामलों में अच्छे फल ही देता है। इसके कारण आपका शरीर सुंदर होगा और आप परोपकारी व्यक्ति होंगे। आप व्यवहार कुशल, पराक्रमी और प्रसन्न रहने वाले व्यक्ति हैं। हांलाकि आपमें बाचालता थोडी सी ज्यादा हो सकती है। आप मन से उदार और दूसरे का हित चाहने वाले व्यक्ति हैं। धार्मिक कार्यों में भी आपकी अच्छी रुचि होनी चाहिए। आप हमेशा आनंदचित्त रहते हैं।आपका मन पूजा और उत्सवों के दौरान होने वाले कामों में खूब लगता है। किसी और को प्रसन्न देखकर अपको भी प्रसन्नता होने लगती है। साथ ही किसी को अप्रसन्न देखकर आपका मन भी खिन्न हो जाता है। आपको बुद्धि और विद्या दोनो से धनी होना चाहिए। आप लोगों के द्वारा सम्मानित होंगे। बडे से बडा व्यक्ति भी आपका सम्मान और आदर करता है, और ऐसा करके वे अपने आपको धन्य समझते हैं।आप राज परिवार में भी सम्मानित और पूज्यनीय होंगे। आप मातृ भक्त और मातॄ सेवक है। आपको माता का पर्याप्त सुख मिलेगा। आपको सभी प्रकार के भौतिक सुख साधनों की प्राप्ति होगी। अच्छा घर, वाहन, आभूषण, वस्त्र आदि सबकुछ होगा आपके पास। आपके जीवन साथी का व्यक्तित्त्व भी सुंदर और आकर्षक होगा। लेकिन इन सबके बाद भी आप आर्थिक मामलों को लेकर चिंता करेंगे।

**पंचम भाव में स्थित शुक्र का फल**

यहां स्थित शुक्र आपके लिए शुभ फलदायी रहेगा। आप सौंदर्य सम्पन्न और सद्गुणी व्यक्ति हैं। आप ईश्वर पर विश्वास करने वाले उदार व्यक्ति हैं। आप दान पुण्य के कार्यों में विश्वास रखते हैं। आप विद्वान प्रतिभाशाली और अच्छे वक्ता होंगे। सामान्य प्रयास से भी धन प्राप्ति होती रहेगी। आपको अचानक ही कहीं से प्रचुर धन मिल सकता है। आप अनेक शास्त्रों के ज्ञानी और मंत्रवेत्ता हैं।कविताओं और लेखन में आपकी गहरी रुचि होगी। आप संगीत आदि कलाओं में निपुण हो सकते हैं। ललितकलाओं में भी आप की रुचि होगी। नाटक सिनेमा आदि से भी आपका गहरा लगाव होगा। आप राजनीतिज्ञ मंत्री या न्यायाधीस भी हो सकते हैं। आप व्यवहार कुशल होने के साथ-साथ न्यायप्रिय भी हैं। आप राज कुल या सरकार से भी सम्मानित हो सकते हैं।आपके कन्या संतति अधिक हो सकती हैं लेकिन पुत्र की प्राप्ति भी आपको जरूर होगी। विपरीत लिंगी की संगति आपको पसंद होगी। आपको विभिन्न प्रकार के वाहनों का सुख मिलेगा। आपके मित्र उत्तम और विश्वसनीय होंगे। हांलाकि घर में आपका वर्ताव मुसाफिरों जैसा हो सकता है। आप अपने काम धंधों में ही खोए रहेंगे। सुंदर व्यंजनों को खाने का सौभाग्य मिलता रहेगा

**छ्टें भाव में स्थित शुक्र का फल**

इस भाव में स्थित शुक्र के कुछ अच्छे फल कहे गए हैं लेकिन कई अशुभ फल बताए गए है। शुक्र की इस भाव में स्थिति आपके कुल की श्रेष्ठता का द्योतक हो सकती है। आप सुशिक्षित और विवेकवान हो सकते हैं। लेकिन यहां स्थित शुक्र आपको डरपोक बना सकता है अथवा आपको स्त्रियों से अप्रियता भी मिल सकती है। गुरुजनों से भी आपका विरोध रह सकता है।आपको शत्रुओं से पीडा भी मिल सकती है। हांलाकि आप शत्रुओं पर विजय प्राप्त कर पाएंगे। आपको भाई-बहनों और मामा से सुख मिलेगा। आपके मामा के कन्या संतान अधिक हो सकती हैं। आपके अच्छे मित्रों की संख्या कम होगी जबकि खराब आदतों वाले मित्र अधिक संख्या में होंगे। आपकी प्रथम संतान पुत्र के रूप में हो सकती है। आपकी संतान अच्छी होगी और आप पुत्र-पौत्रों से युक्त होंगे।स्त्री पक्ष से आपको कम सुख मिलेगा अथवा कुछ गुप्त परेशानियां रह सकती हैं। हांलाकि विवाह के बाद यदि आपका आहार विहार नियमित और मर्यादित रहेगा तो समस्याएं नहीं होंगी। आपके खर्चे आमदनी से अधिक हो सकते हैं। हो सकता है कि आप उचित स्थान पर खर्च न करके अनुचित जगह पर खर्च करें। हो सकता है कि स्वतंत्र व्यवसाय से भी आपको बहुत लाभ न मिल पाए।

**सप्तम भाव में स्थित शुक्र का फल**

यहां स्थित शुक्र आपको मिला जुला फल देने वाला है। आप उदार स्वभाव के लोकप्रिय व्यक्ति हैं लेकिन आप कुछ हद तक चिंतित रह सकते। आप साधुओं से प्रेम करने वाले भाग्यवान व्यक्ति हैं। हांलाकि आप चंचल, विलासी और संगीत को पसंद करने वाले हैं। थोडे से प्रयास से भी आपको आराम देने वाली चीजों की प्राप्ति हो जाएगी। आपकी व्यवहार कुशलता और चातुर्य से सभी सम्मोहित होंगेदेखने में आप बडे ही आकर्षक व्यक्तित्त्व के स्वामी होंगे। आप एक श्रेष्ठ कलाकार हो सकते हैं। गायन और अभिनय में आपकी रुचि होनी चाहिए। कामक्रीडा और जल क्रीडा में भी आपको चातुर्य हाशिल होगा। कभी-कभी शुक्र की यहां स्थिति विवाह जल्दी करवा देती है। हांलाकि यह स्थिति कभी-कभी दो विवाह की स्थितियां भी निर्मित करती है लेकिन संस्कार के अनुसार इस पर नियंत्रण पाया जा सकता है।विवाह के पश्चात भाग्योदय होता है। स्त्रियों के माध्यम से सुख मिलता है। लेकिन अधिक विलासिता और व्यभिचार से बचाव जरूरी होगा। आपको विदेश यात्राओं अथवा दूर की यात्राओं और वहां निवास करने के मौके खूब मिलेंगे। राजकुल या सरकार के द्वारा आप सम्मानित किए जाएंगे। लेकिन कमर के नीचे वातजन्य पीडा हो सकती है।

**अष्टम भाव में स्थित शुक्र का फल**

आठवें भाव में शुक्र होने के कारण आप देखने में सुंदर होंगे। आपकी आंखें बडी होंगी और आप गर्वीले स्वभाव के होंगे। आप अतिबली निडर और प्रसन्नचित्त हैं। आप विद्वान, मनस्वी, धर्मात्मा और सदाचारी हो सकते हैं। आप एक अच्छे ज्योतिषी भी हो सकते हैं। शारीरिक, आर्थिक अथवा स्त्रीविषय सुखों में से कोई एक सुख आपको पर्याप्त मात्रा में मिलता है।आपको किसी स्त्री के माध्यम से भी धन की प्राप्ति हो सकती है। किसी ट्रस्ट के माध्यम से भी आपको धनलाभ हो सकता है। आप राज सेवक या राजमान्य व्यक्ति हो सकते हैं। आप पर्यटनशील व्यक्ति होंगे और आपको विदेश यात्रा करने के भी अवसर मिलते रहेंगे। नौकर चाकरों और सवारी का भी पूर्ण सुख आपको मिलेगा। बन्धु-बांधवों का सुख प्राप्त होगा।यहां स्थित शुक्र कभी धन का सुख तो कभी ऋण का सुख भी देता है। कामों में भी कठिनाइयां या व्यवधान आते हैं। शत्रुओं पर कठिनाई से विजय मिलती है। आपको चाहिए को आप व्यर्थ के घूमने फिरने और वाद विवाद से बचें और उचित कर्म करें। तभी आप अपने पिता के ऋण को चुका पाएंगे। आप को कभी-कभी जीवन साथी या पुत्र को लेकर चिंताएं भी रह सकती है।

**नवम भाव में स्थित शुक्र का फल**

नवम भाव में शुक्र स्थित होने के कारण आप शारीरिक रूप से बलिष्ठ होंगे। आप धार्मिक, शुद्धचित्त, परोपकारी और गुणवान व्यक्ति हैं। आप ईश्वर पर विश्वास करने वाले धार्मिक व्यक्ति हैं। कहा गया है कि नौवें भाव में शुक्र होने से जातक पवित्र आत्मा होता है। जातक पवित्र तीर्थों की यात्रा करने वाला, जप आदि कार्य करने वाला होता है। अत: आपमें भी ये गुण होने चाहिए।गुरुजनों देवों और अतिथियों की सेवा करने में आपको आनंद आता है। आप दयालु, उदार और संतोषी स्वभाव के हैं। आपकी रुचि गायन, वादन, सिनेमा जैसी ललित कलाओं में आपकी रुचि होनी चाहिए अथवा आप इन कलाओं में दक्ष हो सकते हैं। आप एक अच्छे अभिनेता, काव्य नाटक पढने वाले और विद्या व्यसनी हो सकते हैं। आपको समुद्री प्रवास करने का मौका भी मिल सकता हैअपने स्तर पर आपकी गणना धनाढ्यों में होगी। आप अपने बाहुबल से भूब धन अर्जित करेंगे। आप ब्याज पर रुपए पैसों के लेन देन का काम कर सकते हैं। आपके धन में उत्तरोत्तर वृद्धि होती रहेगी। आपको सभी प्रकार के भौतिक सुखों की प्राप्ति होगी। आप उत्तम परिधान पहनने वाले राजप्रिय व्यक्ति होंगे। विवाह के बाद आप अधिक सफल होंगे। यह स्थिति पिता के लिए कभी-कभार थोडी प्रतिकूलता दे सकती है

**दशम भाव में स्थित शुक्र का फल**

दशम भाव में स्थित शुक्र आपके शरीर को सुंदर बनाता है और आकर्षक व्यक्तित्त्व देता है। आपका स्वभाव शांत और मिलनसार होगा। आप विवादों से बचने का भरशक प्रयास करते हैं। आपतौर पर आपका नैतिक आचरण अच्छा ही रहेगा। आप धार्मिक और श्रद्धालु स्वभाव के होंगे। यज्ञ और पूजा पाठ में आपकी अच्छी रुचि होगी। दान पुण्य जैसे कार्यों में आपकी पूरी श्रद्धा होगीआपको अनेक शास्त्रों का ज्ञान होगा। आप यशस्वी व्यक्ति होंगे और लोग आपको आदरणीय और माननीय मानते होंगे। आप एक अच्छे वक्ता होंगे। धन-दौलत की कमी आपको नहीं रहेगी। आपके पास सोने-चांदी रत्न इत्यादि का संग्रह हो सकता है। राजपक्ष या सरकार से भी आपका जुडाव हो सकता है। या तो सरकारी नौकरी कर सकते हैं अथवा कोई पद-प्रतिष्ठा पा सकते हैं।आमतौर पर आप जिस चीज का संकल्प करेंगे वह पूर्णता को प्राप्त होगी। आप विपरीत लिंगियों के चहेते होंगे। आपका विवाह उच्चकुल में होना चाहिए। विवाह के पश्चात भाग्योन्नति और धनलाभ होना चाहिए। जीवनसाथी से आपको अच्छा लाभ और सम्मान प्राप्त होगा। गायन, वादन, साहित्य रचना, चित्रकारी जैसी ललित कलाओं में आपकी अच्छी रुचि होगी। आपका जीवन सुखी रहेगा और आप विभिन्न देशों में प्रवास करेंगे।

**एकादश भाव में स्थित शुक्र का फल**

यहां स्थित शुक्र आपको विभिन्न शुभ परिणाम देगा। आपका स्वरूप आकर्षक और शरीर निरोगी होगा। आप गुणवान और अच्छे स्वाभाव वाले व्यक्ति हैं। आप अत्यंत सुशील और परोपकारी हैं। आपकी रुचि नृत्य और गायन विद्या में हू सकती है। आप संगीत पसंद करते हैं आपके घर-परिवार के लोंगों भी संगीत पसंद हो सकता है।आप स्वभाव से उदार और सदाचार सम्पन्न व्यक्ति हैं। आप उत्तम गुणों से सम्पन्न, विनोदी और सत्य बोलने वाले व्यक्ति हैं। आप शुभ कर्म करने वाले व्यक्ति हैं। आप स्वभाव से धार्मिक और शास्त्रोचित आचरण करने वाले हैं। आप ज्ञानी और ईश्वर भक्त हैं। आप अपनी वाक्चातुर्यता के कारण प्रसिद्ध होंगे। आपको विभिन्न प्रकार के वाहनों का सुख मिलेगा।आपके घर में सभी प्रकार की समृद्धि और सम्पन्नता रहेगी। नियमित रूप से धनागमन होता रहेगा और दिनों दिन धनवृद्धि होती जाएगी। आप जौहरी, राजकीय व्यक्तियों से लाभ पाने वाले, स्त्रियों से सम्बंध से कमाई करने वाले, ग्रंथकार या लेखक हो सकते हैं। इमारतें बनवाने का काम भी आपको लाभ दे सकता है। विवाह के माध्यम से भी आपको लाभ मिलेगा।

**द्वादश भाव में स्थित शुक्र का फल**

यहां शुक्र के स्थित होने से आप वैभवयुक्त और तेजस्वी होंगे। आप गुणवान लोगों का आदर करते हैं और श्रेष्ठकर्म करने वाले व्यक्ति हैं। गुणवान लोग भी आपकी कद्र करते हैं। आपको जीवन में धन सम्पत्ति का अभाव देखने को नहीं मिलेगा। आप व्यर्थ के कामों में धन खर्च करने से बचते हैं लेकिन अपने सुख-सुविधा के लिए खर्च करने में संकोच नहीं करते।आप अपने धन को शुभकर्मों में खर्च करके आनंद का अनुभव करते हैं। यहां का शुक्र काम क्रीडा में निपुणता देता है। आपका विवाह अपेक्षाकृत जल्दी हो सकता है। आप विपरीतलिंगियों के आपकर्षण का केन्द्र होते हैं। आप अपने आचरण से सबको प्रसन्न रखने की कोशिश करते हैं और बहुत हद तक कामयाब भी होते हैं। आपके मित्रों की संख्या खूब होती है।अशुभ फल के रूप में यहां का शुक्र आपको कामुक बना सकता है। अवस्था बढने के साथ-साथ मिटापा आप पर हावी हो सकता है। कभी-कभी व्यर्थ के कामों में भी आप बडा खर्च कर सकते हैं। आत्मीय जनों से मनमुटाव हो सकता है। विरोधियों के कपट को न समझते हुए आप उनसे आत्मीयता रख सकते हैं। आप पत्नी की बेकदरी कर सकते हैं या विवाहेत्तर सम्बंधों में रुचि हो सकती है।